**VEDTEKTER FOR Preg Barnehager** i henhold til barnehageloven § 8

**1.** **Eier**

Misjonssambandet, (NLM) eier og driver (eksempel:) Preg barnehager Tau AS, gjennom Preg barnehager AS.

Styret for aksjeselskapet er ansvarlig organ for barnehagen og det organet som representerer eieren.  Eier kan ikke hente utbytte fra barnehagedriften.

**2.** **Formål**

a) Barnehagelovens formålsparagraf

Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.

b) Eiers formål for barnehagen

Barnehagen skal i samarbeid og forståelse med hjemmet gi barna kristen oppdragelse i et godt og trygt miljø. Arbeidet med lek, læring og sosial kompetanse skal samlet bidra til barnas allsidige utvikling. Våre verdier skal gjenspeile ansvar og omsorg for mennesker rundt oss, både lokalt, nasjonalt og globalt.

**3.** **Forvaltning av barnehagen**

Barnehagen blir drevet i samsvar med Bibelen og Den evangelisk-lutherske kirkes bekjennelse, barnehageloven og forskrifter til loven, rammeplan for barnehager, og de forskrifter og retningslinjer som departementet til enhver tid fastsetter. I samsvar med barnehagelovens § 1a andre ledd, blir barnehagen drevet med et kristent formål.Kristen tro, etikk og menneskesyn skal være grunnlaget for alt som barnehagen foretar seg.  Barnehagens vedtekter og årsplaner skal bygge på samme grunnvoll og være med i grunnlaget for driften av barnehagen.

**4.** **Avtale om drift**

Barnehagen er godkjent av Strand kommune 05.10.2004, og får tilskudd av Strand kommune.

**5.** **Opptak av barn**

Etter barnehagelovens § 17 skal alle godkjente barnehager i kommunen samarbeide om opptak av barn. Kommunen skal legge til rette for en samordnet opptaksprosess, der det tas hensyn til barnehagenes mangfold og egenart.  Brukernes ønsker og behov skal tillegges stor vekt ved selve opptaket.

* **Opptaksmyndighet**

Daglig leder foretar opptak av barn i barnehagen.

* **Opptakskrets**

Barn fra hele kommunen kan søke om opptak i barnehagen. Hvis barnehagen har ledige plasser etter at samordnet opptak er gjennomført, kan barn fra andre kommuner søke om opptak.

* **Opptakskriterier**

Ved opptak prioriteres barn i denne rekkefølge:

1. Barn med nedsatt funksjonsevne, i samsvar med barnehagelovens § 18, og barn som det er fattet vedtak om etter lov om barnevernstjenester § 5-1, § 3-1, første ledd og

§ 3-4.

b) Søsken av barn som har plass i barnehagen.

c) Barn til ansatte.

1. Tilstrebe en hensiktsmessig alderssammensetning og sikre en forsvarlig drift.

Øvrige barn tildeles plass etter fødselsdato. (Evt følge kommunens bestemmelse på dette punktet)

* **Opptakets lengde**

Tilbud om barnehageplass gjelder fra opptaksdato, angitt i brev med tilbud om barnehage­plass, og fram til skolepliktig alder.

* **Opptakstidspunkt og oppsigelsesfrist**

Opptak av barn skjer hele året, men hovedsakelig ved samordnet opptaksprosess. Daglig leder kan, etter skriftlig søknad, tilby barnehageplass utenom hovedopptak.

Oppsigelse skal være skriftlig. Gjensidig oppsigelsestid av barnehageplass er to måneder, regnet fra 1. dag i måneden etter at oppsigelsen er mottatt. Oppsigelse fra barnehagens side krever saklig grunn. Oppsigelsestiden gjelder også for barn som det er takket ja til plass for, men der foreldre/foresatte ombestemmer seg.

* **Klageadgang**

Ved hovedopptak kan søker klage over avslag på søknad om barnehageplass og på avslag om å få sitt første eller andre ønske oppfylt. Retten gjelder kun søkere som har søkt om barnehageplass innen søknadsfrist kommunen fastsetter etter barnehageloven § 16.

Utenom hovedopptak kan bare søkere til barnehagen med lovfestet rett til prioritet etter barnehagelovens § 18 klage dersom de ikke får plass (se ’Opptakskriterier’, pkt a).

Alle klager må fremsettes skriftlig til kommunen og må nevne hvilken avgjørelse det klages over og de grunner som klagen støtter seg til.

Reglene for klageadgang finnes i Forskrift om saksbehandlingsregler ved opptak i barne­hage, forskrift 2005-12-16 nr. 1477.

**6.** **Foreldrebetaling**

Barnehagelovens § 19 forplikter offentlige myndigheter til å behandle alle

godkjente barnehager likeverdig i forhold til offentlige tilskudd.  Så lenge stat og

kommune følger opp bestemmelsen i barnehageloven, vil barnehagen følge statens

bestemmelser om foreldrebetaling.

**Makspris for en 100% plass er fra august 2024 kr. 2000.**

Maksimalgrensen fastsettes i Stortingets årlige budsjettvedtak.

* Husholdninger med brutto årsinntekt under kr. 642 700 kan søke om 20 timer **gratis kjernetid** per uke.
* Husholdninger med brutto årsinntekt under kr. 366 650 kan søke om **reduksjon** iht 6 % av inntekt.

Ingen husholdning skal betale mer enn 6% av inntekten sin for en barnehageplass. Ordningen er regulert i forskrift om foreldrebetaling i barnehager. I tillegg har 2-,3-,4- og 5 åringer og barn med utsatt skolestart, der husholdningens årsinntekt er under kr. 642 700, mulighet for fritak av betaling for 20 timers oppholdstid per uke.

For å få reduksjon/fritak i betaling må eget skjema fylles ut og vedlegges nødvendig dokumentasjon. Se søknad og veiledning for reduksjon/fritak i betaling. Elektronisk søknadsskjema finnes på nettsiden [**www.strand.kommune.no**](http://www.strand.kommune.no/) .

Det gis søskenmoderasjon med 30% for barn nummer to. Tredje og påfølgende barn får gratis barnehageplass.

**7.** **Mislighold**

Hvis betaling for barnehageplass ikke er mottatt i løpet av den måneden betalingen gjelder for, vil foreldre/foresatte motta en purreinkasso. Blir heller ikke denne betalt innen 14 dager, går saken til inkasso.

Ved gjentatt mislighold har barnehagen rett til å si opp barnehageplassen.

Hvis det skyldes foreldrebetaling for mer enn 1 måned, har barnehagen rett til å si opp barnehageplassen. Dette gjelder også når barn gjentatte ganger blir hentet etter at avtalt oppholdstid er overskredet.

**8.** **Arealutnytting**

Barnehagen har et samlet leke- og oppholdsareal på 467 m² Barnehagens norm for arealutnytting på 5,3 m² pr barn under 3 år og 4,0 m² pr barn over 3 år.

**9. Åpningstider/ferieordning**

Barnehagen blir drevet som avdelingsbarnehage og er for barn i alderen 0-6 år.

Åpningstiden er fra kl. 06.45 til kl. 16.15 mandag – fredag.

I løpet av året er barnehagen stengt fem kurs- og planleggingsdager. Barnehagen er stengt jule- og nyttårsaften.

Barn skal ha fire ukers ferie i løpet av et barnehageår; tre uker skal være sammenhengende, i tidsrommet 15. juni til 15. august. Den fjerde ferieuka må være sammenhengende dager.

**10.** **Foreldreråd**

Etter barnehagelovens § 4 skal barnehagen ha et foreldreråd som består av alle foreldre/ foresatte til barna i barnehagen.  Foreldrerådet skal fremme deres fellesinteresser og bidra til at samarbeidet mellom barnehagen og foreldregruppen skaper et godt barnehagemiljø. Foreldrerådet skal også ta initiativ til dugnader i barnehagen og hjelpe til med å gjennomføre disse. Foreldrerådet velger selv leder og sekretær. Foreldrerådet velger to foreldrerepresentanter til SU.

**11.** **Samarbeidsutvalg**

Ifølge barnehagelovens § 4 skal barnehagen ha et samarbeidsutvalg (SU) som skal være et rådgivende, kontaktskapende og samordnende organ.  Det består av foreldre/foresatte og ansatte i barnehagen, slik at hver gruppe har 2 representanter.  Hvis barnehagen har mer enn to avdelinger, kan antall representanter fra disse to gruppene økes.  Eier velger 2 representanter til SU, men ikke med flere representanter enn hver av de andre gruppene. Eiers representanter velges for to år, de øvrige for ett år.

Daglig leder i barnehagen er samarbeidsutvalgets sekretær, forbereder sakene, setter opp sakliste og kaller inn til møte i samråd med leder i SU.

Misjonssambandets regionleder, eller den regionstyret har valgt, har møte- og talerett i SU.

Samarbeidsutvalget skal forelegges saker og har rett til å uttale seg i saker som er av viktighet for barnehagens innhold, virksomhet og forholdet til foreldrene.  Det skal ha informasjon om budsjett og regnskap.  Saker som gjelder ansettelser, opptak av barn og lignende skal ikke behandles av samarbeidsutvalget.

**12.** **Styret for barnehagen**

Preg barnehager AS, i samarbeid med den enkelte region i Misjonssambandet, utnevner styret for barnehagen, jfr. fullmaktsmatrise for konsernet.

**13.** **Internkontroll**

             Barnehagen har internkontrollsystem etter kravene i barnehageloven § 9. Barnehagen bruker Mentor+ som HMS-system.

**14.** **Ansvar**

Barnehagen tegner ulykkesforsikring for barn som har fått plass i barnehagen.  Forsikringen dekker barnet 24 timer i døgnet gjennom hele året.

Personalet har ansvar for barnet den tiden det oppholder seg i barnehagen. Medbrakte eiendeler har personalet ikke ansvar for. Henting og levering av barna er foreldrenes ansvar. Det bes spesielt opplyst om hvem som henter og leverer barna. Er barnet sykt eller borte av andre grunner, må det gis beskjed. Syke eller sterkt forkjølte barn må holdes hjemme på grunn av smittefaren.

**15.** **Iverksetting**

Vedtektene for Preg barnehager Tau AS,

gjøres gjeldende fra 01/01 2024.